25.5.2023 г.
BG
Официален вестник на Европейския съюз
C 184/29
1.3.
Вместо до съкращения разработването и функционирането на цифрови услуги първоначално ще създаде допълнителна нужда от персонал.
Адекватното обезпечаване с персонал е предпоставка за успешна цифрова трансформация. 1.4.
ЕИСК отбелязва със задоволство, че по време на пандемията цифровизацията на обществените услуги отбеляза значителен напредък. 1.5.
ЕИСК подкрепя създаването на модел на управление за целите на тази политика, състоящ се от два ключови органа, а именно Комитета за оперативно съвместима Европа и Общността за оперативно съвместима Европа. 1.6.
ЕИСК приветства факта, че в съобщението се предвижда разработването на експериментални решения, които дават възможност за партньорства между публичния сектор и иновативните технологични предприятия и стартиращите предприятия за създаването на иновативни експериментални решения, които биха могли да се прилагат от публичните служби и да се споделят помежду им. 1.7.
ЕИСК счита, че е важно бъдещите програми за финансиране на проекти за оперативна съвместимост на обществените услуги да обвързват предоставянето на ресурси с приемането на принципите и структурите, препоръчани от европейската рамка за оперативна съвместимост. 1.8.
Като приветства факта, че този процес се осъществява в контекста на т.нар. двоен преход, ЕИСК предупреждава, че някои технологични решения за цифровизация биха могли да бъдат много енергоемки.
1.8.1.
ЕИСК счита, че макар и да са необходими предпазни мерки защитата на данните не може да бъде пречка за създаването на нови решения за оперативна съвместимост, както от публичните служби, така и от частни лица.
1.8.2.
От друга страна, ЕИСК счита, че достъпът до данни, както за гражданите, така и за предприятията и другите публични служби, следва да подлежи на различни равнища на разрешение, за да се запази тяхната поверителност, както и да се предоставят само данни, които са абсолютно необходими.
2.
Контекст 2.1.
Създаването на вътрешен пазар, т.е. пространство на свободно движение на хора, стоки, услуги и капитали, изисква премахването на всички съществуващи национални бариери. 2.2.
От самото си начало и най-вече след създаването на единния пазар Европейският съюз се стреми да премахне всички видове пречки, които могат да представляват трудности за създаването на истински вътрешен пазар. 2.3.
За да съществува истински вътрешен пазар, е необходимо гражданите и предприятията да имат лесен и бърз достъп и взаимодействие с публичните служби в държавите членки, независимо дали са на местно, регионално или национално равнище. 2.4.
Освен това едно отворено пространство, каквото е европейското, изисква обмен на данни и сътрудничество между органите на публичните администрации на държавните членки на всяко равнище. 2.5.
От деветдесетте години на миналия век Комисията е насочила усилията си към действия, които да позволят изграждане и създаване на оперативна съвместимост (1) или още по-добре на взаимосвързаност между различните публични служби на държавите членки (2).
(1)
(2)
Оперативната съвместимост на публичния сектор се определя като „[...] това, което позволява на администрациите да си сътрудничат и да работят така, че обществените услуги да функционират между държавите, между секторите и между организационните единици“.
Съобщение на Комисията до Европейския парламент, Съвета, Европейския икономически и социален комитет и Комитета на регионите относно засилено сътрудничество в областта на оперативната съвместимост на публичния сектор — Свързване на обществени услуги, подкрепа на публичните политики и предоставяне на обществени ползи — Към „Оперативно съвместима Европа“.
С Решение No 1719/1999/ЕО на Европейския парламент и на Съвета Комисията стартира инициатива за оперативна съвместимост на обществените услуги, която се състои от поредица от насоки, чиято цел е идентифицирането на проекти от общ интерес за трансевропейските мрежи за електронен обмен на данни между администрациите.